cyanic-selkie/wikianc huggingface dataset:
பாரம்பரிய கிரேக்கம்
கிமு 5 ஆம் நூற்றாண்டு பொயோட்டியன் கூட்டமைப்பு (கிமு 447–386)
கூட்டமைப்பு 11 மாவட்டங்களாகப் பிரிக்கப்பட்டது. ஒவ்வொன்றும் " போயோடார் " என்று அழைக்கப்படும். அதற்கு சனநாயக முறையில் ஒரு தேர்ந்தெடுக்கபட்ட தலைவரும், குறிப்பிட்ட எண்ணிக்கையிலான அவை உறுப்பினர்கள், 1,000 ஹாப்லைட்டுகள் மற்றும் 100 குதிரைவீரர்களை பராமரிப்பதாக இருக்கும். கிமு 5 ஆம் நூற்றாண்டிலிருந்து இந்த கூட்டணி 11,000 பேர் கொண்ட காலாட்படையை களமிறக்கும் ஆற்றலைக் கொண்டிருந்தது. மேலும் கூடுதலாக ஒரு உயரடுக்கு படை மற்றும் 10,000 எண்ணிக்கையிலான லேசான காலாட்படை; 1,100 குதிரைப்படை போன்றவற்றைக் கொண்டிருந்தது. இது எசுபார்த்தன்களுக்கு 25 கப்பல்களை வழங்குவதன் மூலம் பெலோபொன்னேசியன் போரில் ஒரு சிறிய கடற்படையையும் கொண்டிருந்தது. மோதலின் முடிவில், கடற்படை 50 கப்பல்களைக் கொண்டதாக வளர்ந்தது.
இவையனைத்தும் தீப்சுக்கு ஒரு குறிப்பிடத்தக்க போதுமான சக்தியாக இருந்தது. மன்னரின் அமைதி உடன்பாட்டால் போயோடியன் கூட்டமைப்பு கலைக்கப்பட்டதைக் கண்டு எசுபார்த்தன்கள் மகிழ்ச்சியடைந்தனர். எவ்வாறாயினும், இந்த கூட்டமைப்பின் கலைப்பானது அப்படியே இருக்கவில்லை, மேலும் 370 களில் தீபன்கள் (கிமு 382 இல் எசுபார்த்தாவிடம் காட்மியாவை இழந்தவர்கள்) இந்த கூட்டமைப்பை சீர்திருத்துவதை யாராலும் தடுக்க முடியவில்லை.
தீப்சின் புனரமைப்பு
பெலோபிடாஸ் மற்றும் எபமினோண்டாஸ் ஆகிய தீப்சின் தலைவர்கள் ஏதென்சைப் போன்ற சனநாயக அமைப்பை தீப்சில் உருவாக்கினர். பாரசீக மன்னரின் அமைதி உடன்பாட்டினால் கூட்டமைபில் இழந்த "போயோடார்" என்ற பதவியை தீபன்கள் மீட்டெடுத்தனர். மேலும் லியூக்ட்ரா சமரில் தீப்ஸ் பெற்ற வெற்றி மற்றும் எசுபார்த்தனின் சக்தி அழிவால். இந்த இரு தலைவர்களும் தீப்சை புதுப்பிக்கும் அவர்களின் நோக்கத்தை அடைந்தனர். கூட்டமைப்பு. பெலோபொன்னசை எசுபார்தன் சார்பு சிலவர் ஆட்சிக் குழுக்களிடமிருந்து எபமினோண்டாஸ் விடுவித்தார். அவதற்கு பதிலாக தீபன் சார்பு சனநாயக ஆட்சிகள் உருவாக்கபடன. நகரங்கள் கட்டபட்டன மேலும் எசுபார்த்தாவால் அழிக்கப்பட்ட பலவற்றை மீண்டும் கட்டியெழுப்பினார். மெஸ்சீன் நகரத்தின் புனரமைப்புக்கு அவர் ஆதரவளித்தார். இது விடுதலைப் பெற்ற எலட்கள் தங்கள் தலைநகராக மெஸ்சீனை மாற்றிக்கொள்ள ஏதுவாயிற்று.
ஏதென்சு மற்றும் தீப்ஸ் இடையேயான மோதல்
போயோட்டியன் கூட்டணியின் வலிமையானது, ஏதென்சின் இரண்டாவது கூட்டணியின் கூட்டாளிகளுக்கு பாதிப்பை ஏற்படுத்தியது. ஏதெனியன் கூட்டணியில் இருந்து வெளியேறி, போயோடியன் கடல்சார் கூட்டணியில் சேரும்படி நகர அரசுகளுக்கு அழுத்தம் கொடுப்பதற்காக 100 கப்பல்களைக் கொண்ட ஒரு கடற்படையை உருவாக்க எபமினோண்டாஸ் தனது நாட்டு மக்களிடம் ஒப்புதல் பெறுவதில் வெற்றி பெற்றார். எபமினோண்டாஸ் மற்றும் பெலோபிடாஸ் ஆகியோர் தீப்சின் இராணுவத்தை சீர்திருத்தம் செய்து, புதிய மற்றும் மிகவும் பயனுள்ள போர் முறைகளை அறிமுகப்படுத்தினர். இதனால், கிமு 371 இல் லியூக்ட்ரா சமரிலும், கிமு 362 இல் மன்டினியா போரிலும் மற்ற கிரேக்க நாடுகளின் கூட்டணிக்கு எதிராக தீப்சின் இராணுவம் வெற்றிகரமாக போர்களை நடத்தியது.
தீப்சின் வலிமையை எதிர்கொளும் முதன்மை சக்திகளில் எசுபார்த்தாவும் ஒன்றாக இருந்தது. இருப்பினும், தீப்ஸ் காரணமாக எசுபார்த்தாவுடன் இணைந்த சில நகர அரசுகள் அதற்கு எதிராகத் திரும்பின. கிமு 367 இல், எசுபார்த்தா மற்றும் ஏதென்சு என இரண்டும் பாரசீகத்தின் பேரரசரான அரசரான இரண்டாம் அர்த்தக்செர்க்சிடம் தங்கள் பிரதிநிதிகளை அனுப்பின. இந்த பிரதிநிதிகள் இருபது ஆண்டுகளுக்கு முன்பு கிமு 387 இல் செய்ததைப் போலவே, அர்தக்செர்க்சைக் கொண்டு மீண்டும் கிரேக்க சுதந்திரத்தையும் ஒருதலைப்பட்சமான அமைதி உடன்பாட்டை அறிவிக்க முயன்றனர். இதற்கு முன் மேற்கொள்ளபட்ட அமைதி உடன்பாட்டினால் கிமு 387 இல் போயோட்டியன் கூட்டணி அழிவை எய்தியது. எசுபார்த்தாவும் ஏதென்சும் இப்போதும் அதே மாதிரியான "மன்னரின் அமைதி உடன்பாடு" என்ற புதிய பிரகடனம் வெளியிடப்பட்டு, அதே விசயம் நடக்கும் என்று நம்பின. தீப்சும் அவர்களுக்கு எதிராக வாதிட பெலோபிடாசை அனுப்பியது. கிரேக்கத்தில் பாரசீக நலன்களின் சிறந்த முகவர்களாக தீப்ஸ் மற்றும் போயோடியன் கூட்டணி இருக்கும் என்று பெலோபிடாஸ் மற்றும் தீபன் இராஜதந்திரிகள் உறுதியளித்தனர். அதை பேரரசர் நம்பினார், அதன்படி, "மன்னரின் அமைதி உடன்பாடு" என்று புதியதாக வெளியிடவில்லை. இதனால், தீப்சைச் சமாளிக்க, ஏதென்சு மற்றும் எசுபார்த்தா ஆகியவை தங்கள் சொந்த வளங்களினாலேயே முயலவேண்டும் என்று பின்வாங்கின. இதற்கிடையில் தீப்ஸ், போயோட்டியாவின் எல்லைக்கு அப்பால் தனது செல்வாக்கை விரிவுபடுத்தியது. கிமு 364 இல், பெலோபிடாஸ் வடக்கு கிரேக்கத்தில் தென்கிழக்கு தெசலிக்கு எதிராக சினோசெபலே சமரில் பெரேயின் அலெக்சாந்தரை தோற்கடித்தது. இருப்பினும், போரின் போது, தீப்சின் தளபதி பெலோப்பிடாசு கொல்லப்பட்டார்.
எசுபார்த்தாவின் நட்பு நாடுகளுடனான கூட்டமைப்பானது உண்மையில் செயற்கையான ஒன்றாகும். ஏனெனில் இது கடந்த காலத்தில் அதிகம் ஒத்துப்போக முடியாத நகரங்களை ஒன்றிணைக்க முயற்சித்தது. ஆர்கேடியன் கூட்டமைப்பில் மீண்டும் கூட்டணி சேர்ந்த டீஜியா மற்றும் மாண்டினியா நகரங்களில் இது போன்ற நிலையில் இருந்தன. மாண்டினியர்கள் ஏதெனியர்களின் ஆதரவையும், டீஜியன்கள் தீபன்களின் ஆதரவையும் பெற்றனர். கிமு 362 இல், ஏதெனியன், எசுபார்த்தன், எலிசியன், மாண்டினியன், அச்சியன் படைகள் கொண்ட கூட்டணிக்கு எதிராக எபமினோண்டாஸ் தீப்சின் இராணுவத்தை வழிநடத்தினார். மாண்டினியாவில் போர் நடந்தது. தீப்ஸ் வெற்றி பெற்றது. ஆனால் இந்த வெற்றி குறுகிய காலமே நீடித்தது, ஏனெனில் எபமினோண்டாஸ் போரில் இறந்தார், "லீக்ட்ராவின் வெற்றி மற்றும் மான்டினியாவில் பெற்ற வெற்றி ஆகிய இரண்டு மகள்களை நான் தீப்சுக்கு வழங்குகிறேன்" என்று கூறினார்.
மான்டினியாவில் வெற்றி பெற்ற போதிலும், இறுதியில், தீபன்கள் பெலோபொன்னெசிய விவகாரங்களில் தலையிடும் கொள்கையை கைவிட்டனர். இந்த நிகழ்வு கிரேக்க வரலாற்றில் ஒரு தேக்கமாக பார்க்கப்படுகிறது. எனவே, கிமு 362 இல் இந்த கட்டத்தில் கிரேக்க உலகின் வரலாற்றை செனபோன் முடிக்கிறார். இந்த காலகட்டத்தின் முடிவு அதன் தொடக்கத்தை விட குழப்பமாக இருந்தது. கிரேக்கம் தோல்வியடைந்தது, செனோபோனின் கூற்றுப்படி, கிரேக்க உலகின் வரலாறு இனி புரியவில்லை.
நகர அரசுகளின் மேலாதிக்க சிந்தனை மறைந்தது. கிமு 362 முதல், கிரேக்கத்தில் மேலாதிக்க சக்தியாக மாறும் வலிமை கொண்ட நகரம் எதுவும் இல்லை என்றானது. எசுபார்த்தன்கள் பெரிதும் பலவீனமடைந்தனர்; ஏதெனியர்கள் தங்கள் கடற்படையை இயக்க முடியாத நிலையில் இருந்தனர், மேலும் 365 க்குப் பிறகு கூட்டாளிகள் இல்லை; தீப்ஸ் சிறிது காலம் மட்டுமே ஆதிக்க சக்தியாக இருந்தது. மேலும் எசுபார்த்தா மற்றும் ஏதென்சை தோற்கடித்ததகாக மட்டுமே இருந்தது ஆனால் ஆசியா மைனரில் ஆதிக்கம் செலுத்தும் ஒரு பெரிய சக்தியாக இருக்க முடியவில்லை.
பாரசீக மன்னர் போன்ற வெளி சக்திகள் தலையிட்டனர். அவர் மறைமுக உடன்படிக்கையில் கிரேக்க நகரங்களில் ஒன்றை தன் ஆதிக்கத்தை நிலைநாட்டும் சக்தியாக நியமித்துவந்தார். இந்த நிலை மோதல்களை வலுப்படுத்தியது மேலும் உள்நாட்டுப் போர்கள் பெருகியது. ஒரு போர் மற்றொன்றுக்கு இட்டுச் சென்றது, ஒவ்வொன்றும் கடந்த போரை விட நீண்டதாகவும், இரத்தக்களரியாகவும், போர் சுழற்சியை உடைக்க முடியாததாகவும் இருந்தது. கிமு 370 இல் லாகோனியாவின் படையெடுப்புடன் முதல் முறையாக குளிர்காலத்தில் கூட பகை மோதல்கள் நடந்தன.
மாசிடோனின் எழுச்சி
link=//upload.wikimedia.org/wikipedia/commons/thumb/d/dc/Hetairos_Macedonicus.jpg/200px-Hetairos_Macedonicus.jpg|thumb| கிமு 4 ஆம் நூற்றாண்டின் பிற்பகுதியில் அலெக்சாந்தர் ஈமப்பேழையில் தெசலியன் குதிரைப்படை வீரர் (இஸ்தான்புல் தொல்லியல் அருங்காட்சியகம்) link=//upload.wikimedia.org/wikipedia/commons/thumb/8/8f/Vergina_royal_tomb_-_fresco3.jpg/200px-Vergina_royal_tomb_-_fresco3.jpg|thumb| கிமு 6 ஆம் நூற்றாண்டின் பிற்பகுதியைச் சேர்ந்த [[வெர்ஜினாவில் உள்ள மாக்கெடோனிய அரச கல்லறைகளில் உள்ள ஒரு தேரோட்டியின் சுவரோவியம்]] கிமு 346 இல் மாக்கெடோனியா உயரும் சக்தியாக எழும் வரை தீப்ஸ் தனது நிலையைத் தக்க வைத்துக் கொள்ள முயன்றது. கிமு 359 இல் மாக்கெடோனின் பிலிப் தனது மருமகனான அமிண்டாசுக்கு அரச பிரதிநிதியாக ஆனபோது மாக்கெடோனுக்குள் ஆற்றல் மிக்க தலைமை உருவாகத் தொடங்கியது. சிறிது காலத்திற்குள், அதாவது கிமு 359 இல் பிலிப் தானே அரசராக முடிசூடிக்கொண்டு மாக்கெடோனியாவின் இரண்டாம் பிலிப் அரசர் என பெயர்பெற்றார். இரண்டாம் பிலிப் தன் வாழ்நாளில், மாக்கெடோனியாவின் தனது ஆட்சியை பலப்படுத்தினார். மேலும் பிலிப் அண்டை நாடுகளில் மாக்கெடோனியாவின் செல்வாக்கை விரிவுபடுத்தும் பணியை மேற்கொள்ளளத் தொடங்கினார்.
மாக்கெடோனியர்கள் கிரேக்கத்தின் தென்-மத்திய நகர அரசுகளுடன் அரசியல் ரீதியாக அதிக ஈடுபாடு கொண்டிருந்தனர். இராணுவ ரீதியாக, தீப்சில் எபமினோண்டாஸ் மற்றும் பெலோபிடாஸ் ஆகியோரால் பயன்படுத்தப்பட்ட புதிய பாலங்க்ஸ் பாணி சண்டையை பிலிப் அங்கீகரித்தார். அதன்படி, அவர் இந்த புதிய அமைப்பை மாக்கெடோனிய இராணுவத்தில் இணைத்தார். பிலிப் தீப்சின் இராணுவ பயிற்சியாளரை மாக்கெடோனுக்கு வரவழைத்து, தீப்சின் போர் முறையை வருங்கால மன்னர் அலெக்சாந்தருக்கு பயிற்றுவித்தார்.
பிலிப்பின் மகன் பேரரசர் அலெக்சாந்தர் மாக்கெடோனியாவின் பெல்லாவில் பிறந்தார் (கிமு 356-323). மன்னர் பிலிப் அரிசுடாட்டிலை இளம் அலெக்சாந்தருக்கு கற்பிக்க பெல்லாவுக்கு அழைத்து வந்தார். அலெக்சாந்தரின் தாயார் ஒலிம்பியாசைத் தவிர, பிலிப் கிளியோபாட்ரா யூரிடிஸ் என்ற மற்றொரு மனைவியைக் கொண்டிருந்தார். கிளியோபாட்ராவுக்கு யூரோபா என்ற மகளும், காரனஸ் என்ற மகனும் இருந்தனர். அலெக்சாந்தரின் அரசுரிமைக்கு காரனஸ் அச்சுறுத்தலாக இருந்தார். கிளியோபாட்ரா யூரிடைஸ் ஒரு மாக்கெடோனியர். எனவே, காரனஸ் இரத்தம் முழு மாக்கெடோனியன் இரத்தமாக கருதப்பட்டது. மறுபுறம் ஒலிம்பியாஸ், எபிரசைச் சேர்ந்தவர். எனவே, அலெக்சாந்தர் அரை-மாக்கெடோனியனாக மட்டுமே கருதப்பட்டார்.
கிமு 336 இல் எபிரஸ் மன்னர் முதலாம் அலெக்சாந்தருடன் மாசிடோனின் மகள் கிளியோபாட்ராவின் திருமணத்தின் போது இரண்டாம் பிலிப்  படுகொலை செய்யப்பட்டார். பிலிப்பின் மகன், வருங்கால பேரரசர் அலெக்சாந்தர் காரனஸ் மற்றும் அவரது உறவினர் அமிடாஸ் உட்பட மற்ற அரசு உரிமைகோரியவர்களையும் இல்லாமல் செய்து மாக்கெடோனியாவின் அரியணையை உடனடியாகக் கைப்பற்றினார். அலெக்சாந்தர் அரியணை ஏறும் போது அவருக்கு இருபது வயதுதான்.
அதன்பிறகு, அலெக்சாந்தர் கிரேக்கம் முழுவதையும் கைப்பற்றும் தன் தந்தையின் திட்டங்களைத் தொடர்ந்து செயல்படுத்தினார். இராணுவ பலத்தாலும் வற்புறுத்தலாலும் இதைச் செய்தார். தீப்ஸ் மீதான வெற்றிக்குப் பிறகு, அலெக்சாந்தர் பொதுமக்களை நேரடியாகச் சந்திக்க ஏதென்சுக்குச் சென்றார். ஏதென்ஸின் போர்க் கட்சி சார்பாக மாக்கெடோனிய அச்சுறுத்தலுக்கு எதிராக டெமோஸ்தனிசு திறமையாக உரையாற்றியபோதிலும், ஏதென்சில் உள்ள பொதுமக்கள் இன்னும் "அமைதிக் கட்சி" மற்றும் டெமோஸ்தீனசின் "போர்க் கட்சி" என்று பிரிளவு பட்டிருந்தனர். இருப்பினும், அலெக்சாந்தரின் வருகை ஏதென்சு மக்களைக் கவர்வதாக இருந்தது. அமைதிக் கட்சி பலப்படுத்தப்பட்டது, பின்னர் ஏதென்சுக்கும் மாக்கெடோனியாவுக்கும் இடையே அமைதி ஏற்பட்டது. இது அலெக்சாந்தர் மற்றும் கிரேக்கர்களின் நீண்டகாலக் கனவான கிழக்கைக் கைப்பற்றுவதற்கு உதவியாக இருந்தது. அதற்கு ஒருங்கிணைக்கப்பட்ட, பாதுகாப்பான கிரேக்க அரசை அவருக்குப் பின்னால் திரள வைத்தது.
கிமு 334 இல், அலெக்சாந்தர் சுமார் 30,000 காலாட்படை வீரர்கள் மற்றும் 5,000 குதிரைப்படைகளுடன் ஹெலஸ்பாண்ட்டைக் கடந்து ஆசியாவிற்குள் நுழைந்தார். அவர் திரும்பி வரவே இல்லை. அலெக்சாந்தர் மாக்கெடோனிய அதிகாரத்தை மத்திய கிரேக்க நகர அரசுகளுக்கு மட்டுமல்ல, எகிப்து உட்பட பாரசீகப் பேரரசுக்கும் இந்தியாவின் விளிம்புப் பகுதியான கிழக்குப் பகுதிகளுக்கும் நீட்டிக்க முடிந்தது. அவரால் அறியப்பட்ட உலகம் முழுவதும் கிரேக்க கலாச்சாரத்தை பரப்ப முடிந்தது. கிமு 323 இல் பாபிலோனில் தனது ஆசிய வெற்றிப் போர்ப் பயணத்தின் போது பேரரசர் அலெக்சாந்தர் இறந்தார்.
கி.மு 323 இல் பேரரசர் அலெக்சாந்தர் இறப்புடன் கிரேக்க பாரம்பரிய காலம் முடிவடைகிறது. மேலும் அவரது பேரரசு துண்டு துண்டாக, தியாடோச்சிக்கு இடையில் பிரிக்கப்பட்டது. இது பெரும்பாலான அறிஞர்களால், எலனியக் காலத்தின் தொடக்கமாக குறிக்கப்படுகிறது.
பாரம்பரிய கிரேக்கதின் மரபு
கிரேக்கத்தின் மரபானது மறுமலர்ச்சிக்குப் பிந்தைய ஐரோப்பிய உயரடுக்கு மக்களால் நன்கு உணரப்பட்டது. அவர்கள் தங்களை கிரேக்கத்தின் ஆன்மீக வாரிசுகளாகக் கருதினர். வில்லியம் ஜேம்ஸ் டியூரண்ட் 1939 இல் எழுதினார், "எந்திரங்களைத் தவிர, நமது கலாச்சாரத்தில் கிரேக்கத்திலிருந்து வராத மதச்சார்பற்ற எதுவும் இல்லை," மாறாக "கிரேக்க நாகரிகத்தில் நமக்கு ஒளி தராத எதுவும் இல்லை".
அடிக்குறிப்புகள்
பகுப்பு:பாரம்பரிய கிரேக்கம்
அனைத்திந்திய இமாம்களின் அமைப்பு
அனைத்திந்திய மசூதிகளின் இமாம்கள் அமைப்பு (All India Organization of Imams of Mosques) புது தில்லியில் 1976-ஆம் ஆண்டில் ஹஸ்ரத் மௌலானா ஜமீல் அஹ்மத் இல்யாசி என்பவரால் நிறுவப்பட்டது. இந்தியாவில் உள்ள 5 இலட்சத்திற்கு மேற்பட்ட பள்ளிவாசல்களில் தொழுகை நடத்தும் இமாம்கள் மற்றும் துணை இமாம்களின் வருவாய் மற்றும் சமூக-பொருளாதார பிரச்சினைகளை அனைத்து மட்டங்களிலும் பார்வையிட்டு தக்க நடவடிக்கை மேற்கொள்ள இந்த அமைப்பு நிறுவப்பட்டது. இந்த அமைப்பில் 10 இலட்சத்திற்கும் மேற்பட்ட இமாம்கள் மற்றும் துணை இமாம்கள் உறுப்பினர்களாக உள்ளனர். இதன் அனைத்திந்திய தலைமைப் புரவலராக இமாம் உமர் அகமது இல்யாசி செயல்படுகிறார்.
இந்து-இசுலாமிய சமய நல்லிணக்கத்திற்கான ராஷ்டிரிய சுயம்சேவாக் சங்கத்தின் தலைவர் மோகன் பாகவத் 22 செப்டம்பர் 2022 அன்று இமாம்கள் அமைப்பின் தேசியத் தலைவரான உமர் அகமது இலியாசியை புது தில்லியில் சந்தித்துப் பேசினார்.
அமைப்பின் முக்கிய கவலைகள்
இந்தியாவில் மதம் மற்றும் இனங்களிடையே ஏற்பட்டும் பிளவுகள், அதனால் ஏற்படும் மோதல்கள், தீவிரவாதம் மற்றும் பயங்கரவாதம் குறித்து இந்த அமைப்பு கவலையுடன் நோக்குவதுடன், சமய நல்லிணக்கதிற்கும் பாடுபடுகிறது.
வெளி இணைப்புகள்
பகுப்பு:இசுலாமிய அமைப்புகள்
வசூர்புதுப்பாளையம் பீமலிங்கேஸ்வரர் கோயில்
வசூர்புதுப்பாளையம் பீமலிங்கேஸ்வரர் கோயில் தமிழ்நாட்டில் திருவண்ணாமலை மாவட்டம், வசூர்புதுப்பாளையம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிவன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை மாதம் தீபம் முக்கிய திருவிழாவாக நடைபெறுகிறது. ஐப்பசி மாதம் அன்னாபிஷேகம் திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிறுவள்ளூர் சுயம்புநாதஈஸ்வரர் கோயில்
சிறுவள்ளூர் சுயம்புநாதஈஸ்வரர் கோயில் தமிழ்நாட்டில் திருவண்ணாமலை மாவட்டம், சிறுவள்ளூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிவன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை மாதம் மகாதீபம் முக்கிய திருவிழாவாக நடைபெறுகிறது. மாசி மாதம் மகாசிவராத்திரி திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பால்குளங்கரை தேவி கோவில்
பால்குளங்கரை தேவி கோவில் (Palkulangara Devi Temple, പാല്‍കുളങ്ങര ദേവി ക്ഷേത്രം) இந்தியாவின், கேரள மாநிலத்தில், திருவனந்தபுரத்தில் உள்ள பேட்டை எனும் இடத்தில் அமைந்துள்ள ஒரு இந்து கோவில் ஆகும். இது திருவனந்தபுரம் சந்திப்பிலிருந்து 2 கி.மீ தொலைவிலும், மேற்கு கோட்டை சந்திப்பிலிருந்து 700 மீ தொலைவிலும், சாக்கை நெடுஞ்சாலை சந்திப்பிலிருந்து 1.5 கி.மீ தூரத்திலும் உள்ளது. இது திருவனந்தபுரம் நகரில் உள்ள ஸ்ரீ பத்மநாபசாமி கோயிலுக்கு மேற்கே சுமார் 1.5 கிலோமீட்டர் தொலைவில் உள்ளது. இப்போது இந்த கோயில் சிறீபால்குளங்கரை தேவி கோயில் அறக்கட்டளையின் கட்டுப்பாட்டில் உள்ளது. கேரளாவின் மிகப் பழமையான கோயில்களில் ஒன்றாகும்.
அமைவிடம்
ஆள்கூறுகள் - 8°29'15"N  76°56'1"E
வரலாறு
இந்த கோவிலில் உள்ள முக்கிய தெய்வம் அர்ஜுனனால் நிறுவப்பட்டது என்று புராணம் கூறுகிறது. தெய்வத்தை நிறுவிய பின், அர்ஜுனன் ஒரு அம்பை தரையில் செலுத்தினான், அது ஒரு பால் குளத்திற்கு வழிவகுத்தது. குளத்தில் இருந்து பால் அபிசேகத்திற்காக பயன்படுத்தப்பட்டது. பால்குளங்கரை என்றால் பால் குளத்தின் கரைகள் என்று பொருள். இந்த குளம் கோவிலின் பின்புறம் உள்ளது.
மாநிலங்களவைத் தேர்தல்கள் 1956
மாநிலங்களவைத் தேர்தல்கள் 1956 (1956 Rajya Sabha elections) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1956-ல் நடைபெற்ற தேர்தல்களாகும்.
தேர்தல்கள்
பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1956-ல் தேர்தல் நடைபெற்றது. பட்டியல் முழுமையடையவில்லை.
தேர்ந்தெடுக்கப்பட்ட உறுப்பினர்கள்
1956-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1956-62 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர இவர்கள் 1962ஆம் ஆண்டில் ஓய்வு பெற்றனர்.
மாநிலம் - உறுப்பினர் - கட்சி
இடைத்தேர்தல்
மாநிலம் - உறுப்பினர் - கட்சி
மேற்கோள்கள்
பகுப்பு:இந்தியத் தேர்தல்கள் பகுப்பு:மாநிலங்களவைத் தேர்தல்கள்
பேட்டா, திருவனந்தபுரம்
பேட்டா (Pettah) என்பது இந்தியாவின், கேரள மாநிலத்தின் தலைநகரான திருவனந்தபுரத்திலுள்ள ஒரு நகரம் ஆகும்.
அமைவிடம்
பேட்டா, திருவனந்தபுரம் பன்னாட்டு வானூர்தி நிலையம் மற்றும் சங்குமுகம் கடற்கரைக்கு செல்லும் வழியில் உள்ளது. தனியார் மற்றும் கேரள அரசுப்பேருந்துகள் பேட்டா நகரின் பெரும்பாலான பகுதிகளுடன் இணைக்கின்றன.
பேட்டாவிலுள்ள தொடருந்து நிலையம் ஆனது, திருவனந்தபுரம் மத்திய தொடருந்து நிலையத்திலிருந்து 3 கி.மீ தொலைவிலும், திருவனந்தபுரம் வானூர்தி நிலையத்திலிருந்து 1 கி.மீ தொலைவிலும் உள்ளது.
வெளி இணைப்புகள்
பகுப்பு:திருவனந்தபுரம்
செங்காடு அருணாவாளீஸ்வரர் கோயில்
செங்காடு அருணாவாளீஸ்வரர் கோயில் தமிழ்நாட்டில் திருவண்ணாமலை மாவட்டம், செங்காடு என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அருணாவாளீஸ்வரர், அகிலாண்டேஸ்வரி சன்னதிகளும், விநாயகர், முருகர், நவக்கிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை சோமவாரம் மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முக்கிம்
முக்கிம் என்பது புருணை, இந்தோனேசியா, மலேசியா மற்றும் சிங்கப்பூரில் பயன்படுத்தப்படும் ஒரு வகை நிர்வாகப் பிரிவின் பெயர். முக்கிம் எனும் சொல் ஆங்கில மொழியிலும் ஒரு சொல்லாகப் பயன்படுத்தப் படுகிறது.
இருப்பினும் முக்கிம் எனும் சொல் அரபு சொல்லில் இருந்து மலாய் மொழிக்குள் வந்தச் சொல் ஆகும். முக்கிம் எனும் சொல்லுக்கு மிக நெருக்கமான ஆங்கில மொழிபெயர்ப்புச் சொல் டவுன்ஷிப் (township).
மலேசியா
மலேசியாவில், ஒரு முக்கிம் ஒரு மாவட்டம் அல்லது ஒரு மாவட்டத்தின் துணைப்பிரிவு அல்லது உட்பிரிவாக இருக்கலாம்; அல்லது தேசிய நிலச் சட்டம் 1965-இன் பிரிவு 11 (சி) இன் படி (Section 11(c) of the National Land Code 1965), தன்னாட்சி பெற்ற துணை மாவட்டமாக இருக்கலாம்.
மேற்கோள்கள்
பகுப்பு:மலேசியாவின் மாவட்டங்கள் பகுப்பு:மலேசிய முக்கிம்கள்
கைதமுக்கு
இதன் எல்லையானது கிழக்கில் புலிமூடு சந்திப்பு, தெற்கே கோட்டை சந்திப்பு, வடக்கே பேட்டா சந்திப்பு மேற்கில் பால்குளங்கரை சந்திப்பு பகுதிகளை இணைக்கிறது.
இது திருவனந்தபுரம் மத்திய ரயில் நிலையம் மற்றும் மத்திய கேரளா பேருந்து நிலையத்திலிருந்து  1 கி.மீ தொலைவிலும் உள்ளது. திருவனந்தபுரம் பழைய கடவுச் சீட்டு அலுவலகம் இந்த பகுதியில் இயங்கி வந்தது.
வெளி இணைப்புகள்
கைதமுக்கு சம்பவம் மாலை மலர் செய்திபதிவு: டிசம்பர் 03, 2019 12:15
குறிப்புகள்
பகுப்பு:திருவனந்தபுரம்
வேலாயுதம்பாளையம் ராமசாமி கவுண்டர்
ராமசாமி கவுண்டர் கொங்குநாட்டைச் சேர்ந்த இந்திய விடுதலைப் போராட்ட வீரர் ஆவார்.
ஓ. க. ராமசாமி கவுண்டர் 1907 ஆம் ஆண்டு ஆகஸ்ட் 21 ஆம் தேதி தமிழ்நாட்டின் கரூர் மாவட்டம் வேலாயுதம்பாளையத்தில் பிறந்தார். அவர் மகாத்மா காந்தி யின் சீடர் மற்றும் 1942 இல் வெள்ளையனே வெளியேறு இயக்கத்தில் பங்கேற்றார். அவர் கைது செய்யப்பட்டு நான்கு மாத சிறைத்தண்டனை விதிக்கப்பட்டார். அவர் செப்டம்பர் 7, 2001 அன்று காலமானார்.
மேற்கோள்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
ஒழுக்கவாக்கம் தர்மலிங்கேஸ்வரர் கோயில்
ஒழுக்கவாக்கம் தர்மலிங்கேஸ்வரர் கோயில் தமிழ்நாட்டில் திருவண்ணாமலை மாவட்டம், ஒழுக்கவாக்கம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தர்மலிங்கேஸ்வரர், பார்வதி சன்னதிகளும், விநாயகர், முருகர், நவக்கிரக உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை சோமாவாரம் மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நுகர்ச்சியுயிரி
ஒரு அடிப்படை நரம்பு முகடு துயூனிகேட்டுகளில் உள்ளது, இது நுகர்ச்சியுயிரியின் மூதாதையரிலும் இதன் இருப்பைக் குறிக்கிறது. ஏனெனில் முதுகெலும்புகள் உண்மையான நரம்பியல் முகடுகளைக் கொண்டுள்ளன. இந்த காரணத்திற்காக, இவை கிறிஸ்டோசூவா என்றும் அழைக்கப்படுகின்றன.
நுகர்ச்சி கருதுகோள்
முன்பு பரவலாக ஏற்றுக்கொள்ளப்பட்ட, தலைக்காலிகள் என்பது மண்டையோட்டு உயிரிகளின் சகோதர குழு எனும் கருதுகோள் நீண்ட காலமாக இருந்து வருகிறது. இதர முதுகுநாணிகளில் குறிப்பிடத்தக்க துயூனிகேட் உருவவியல் அபோமார்பிகளால் பாதிக்கப்படலாம், தலை நாணுடையவை 'மேம்பட்ட முதுகெலும்பிகள்' என்ற புனைபெயரால் அழைக்கப்படுகின்றன. 2006-ல் டி. என். ஏ. வரிசை முறை தரவுத் தொகுப்பு பகுப்பாய்வுகள் நுகர்சியுயிரிகளை ஒரு கிளையாகக் கருதும் கருத்தினை வலுவாக ஆதரிக்கிறது. நுகர்ச்சியுயிரி என்ற பெயர் இலத்தீன் சொல்லான ஆல்பாக்டரெசு ("வாசம்" என்பதிலிருந்து வந்தது), குரல்வளை சுவாசம் மற்றும் உணர்திறன் செயல்பாடுகளின் வளர்ச்சியின் காரணமாக மேம்பட்டது. தலை நாணுடையவற்றில் உ.ம். ஆம்பியாச்சசில் சுவாச அமைப்பு மற்றும் சிறப்பு உணர்வு உறுப்புகள் இல்லை.
அசன் அல்-ராம்மா
அசன் அல்-ராம்மா (Hasan al-Rammah) அரபு நாட்டைச் சேர்ந்த ஒரு வேதியியலாளர் மற்றும் பொறியியளர் ஆவார். எகிப்தின் மம்லுக் சுல்தானக ஆட்சிக் காலத்தில் வெடி மருந்து பொருள்கள் மற்றும் வெடிக்கும் தூள்கள் போன்றவை குறித்து இவர் ஆராய்ச்சிகள் மேற்கொண்டார். தொட்டால் வெடிக்கும் வெடிக்கண்ணி உட்பட போரின் முன்மாதிரி கருவிகள் சிலவற்றை இவர் வடிவமைத்தார். அல்-ரம்மா தனது ஆரம்ப வெடிக்கண்ணியை தானே நகர்ந்து எரியும் ஒரு முட்டை என்று அழைத்தார். இரண்டு உலோகத் தகடுகள் ஒன்றாக இணைக்கப்பட்டு நாப்தா, உலோக நிரப்பிகள் மற்றும் சால்ட்பீட்டர் உப்பு ஆகியவற்றை நிரப்பி இவ்வெடிகண்ணி நிரப்பப்பட்டிருக்கும். வெடிக்கண்ணி நீரின் மேற்பரப்பு முழுவதும் நகரும் நோக்கம் கொண்டதாகும். பெரிய ராக்கெட் ஒன்றின் மூலம் செலுத்தப்பட்டு ஒரு சிறிய சுக்கான் மூலம் தொடர்ந்து இயக்கப்படுகிறது.
அல்-ராம்மா பல புதிய வகை துப்பாக்கி வெடிபொருள்களை உருவாக்கினார். மேலும் ஒரு புதிய வகை மின்காப்பு உருகி மற்றும் இரண்டு வகையான தீமூட்டிகளையும் கண்டறிந்தார். 1295 ஆம் ஆண்டு இவர் காலமானார்.
மேற்கோள்கள்
பகுப்பு:1295 இறப்புகள் பகுப்பு:வேதியியலாளர்கள்
சாரம் அகஸ்தீஸ்வரர் கோயில்
சாரம் அகத்தீசுவரர் கோயில் தமிழ்நாட்டில் விழுப்புரம் மாவட்டம், சாரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அகஸ்தீஸ்வரர், அகிலாண்டேஸ்வரி சன்னதிகளும், விநாயகர், முருகர், நவகிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வெங்களத்தூர் கைலாசநாதர் கோயில்
வெங்களத்தூர் கைலாசநாதர் கோயில் தமிழ்நாட்டில் திருவண்ணாமலை மாவட்டம், வெங்களத்தூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர், விசாலாட்சி சன்னதிகளும், விநாயகர், முருகர், நவக்கிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை சோமவாரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரவீந்திர பாரதி
இரவீந்திர பாரதி (Ravindra Bharathi) என்பது இந்திய மாநிலமான தெலங்காணாவின் ஐதராபாத்து நகரில் அமைந்துள்ள ஒரு கலையரங்கம் ஆகும் இதற்கு இரவீந்திரநாத் தாகூரின் பெயரிடப்பட்டது.
வரலாறு
1960 மார்ச் 23 அன்று, அப்போதைய உத்தரபிரதேச ஆளுநரும், ஆந்திராவின் முன்னாள் முதல்வருமான பேஜவாடா கோபால் ரெட்டி இதற்கு அடிக்கல் நாட்டினார். இந்த கட்டிடத்தை இலண்டனின் கட்டிடக்கலை சங்கப் பள்ளி கட்டிடக்கலை மாணவரான முகமது பயாசுதீன் என்பவர் வடிவமைத்தார். இரவீந்திரநாத் தாகூரின் பிறந்த நூற்றாண்டு கொண்டாட்டத்தின் போது கட்டப்பட்ட இந்த கலையரங்கத்தை ஆந்திரப் பிரதேச அரசு ஒரு வருடத்திற்கும் மேலாக கட்டியது. 1961 மே 11 அன்று முன்னாள் இந்தியக் குடியரசுத் தலைவர் குடியரசுத் தலைவர் சர்வபள்ளி இராதாகிருஷ்ணன் இப்பகுதியின் கலாச்சாரத் தேவைகளைப் பூர்த்தி செய்வதற்காக இதைத் திறந்து வைத்தார். தாகூரின் நூற்றாண்டு விழாவின் ஒரு பகுதியாக உசுமானியா பல்கலைக்கழக நாடகக் கழகத்தின் அனுசரணையில் தாகூரின் முக்தா தாரா (அருவி) என்ற நிகழ்ச்சி தொடக்க நிகழ்ச்சியாக இருந்தது.
உக்கல் வைதீஸ்வரர் கோயில்
உக்கல் வைதீஸ்வரர் கோயில் தமிழ்நாட்டில் திருவண்ணாமலை மாவட்டம், உக்கல் என்னும் ஊரில் அமைந்துள்ள சிவன் கோயிலாகும்.
இரவீந்திர பாரதி
தங்க விழா கொண்டாட்டங்கள்
மே 11, 2010 அன்று, கலையரங்கத்தின் தங்க விழா கொண்டாட்டங்களை ஆந்திர அரசு ஏற்பாடு செய்தது. சோபா நாயுடு, அவரது குழுவினரால் குச்சிப்புடி நடனமும், உள்ளூர் வங்காள சமுதாயத்தால் ஒரு பெங்காலி பாலேவையும் ஏற்பாடு செய்ய கலாச்சாரத் துறை உதவியது. கூடுதலாக, பின்னணிப் பாடகர் கவிதா கிருஷ்ணமூர்த்தி, வயலின் கலைஞர் எல். சுப்பிரமணியம் ஆகியோரின் நிகழ்ச்சிகளும் இடம்பெற்றது.
வெளி இணைப்புகள்
பகுப்பு:தெலங்காணா வரலாறு பகுப்பு:ஐதராபாத்து பகுப்பு:கட்டிடக்கலை பகுப்பு:அரங்குகள்
உக்கல் வைதீஸ்வரர் கோயில்
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வைத்தீஸ்வரர், உமாமகேஸ்வரி சன்னதிகளும், விநாயகர், முருகர், நவக்கிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை சோமவாரம் முக்கிய திருவிழாவாக நடைபெறுகிறது. [[தை மாதம்]] தைப்பூசம் திருவிழாவாக நடைபெறுகிறது.
பிராங்க் சுவெட்டன்காம்
பிராங்க் சுவெட்டன்காம் அல்லது சர் பிராங்க் அதெல்சுதான் சுவெட்டன்காம் (பிறப்பு: 28 March 1850 – இறப்பு: 11 June 1946); (ஆங்கிலம்: Sir Frank Athelstane Swettenham; மலாய் மொழி: Frank Swettenham; சீனம்: 瑞天咸); என்பவர் மலாயா கூட்டமைப்பு மாநிலங்கள் எனும் பிரித்தானிய மலாயா நிர்வாக அமைப்பின் முதல் தலைமை ஆளுநராக 1896-ஆம் ஆண்டில் பதவி வகித்தவர். மலாயா ஒன்றியம் அமைக்கப் படுவதை எதிர்த்த பிரித்தானிய அதிகாரிகளில் இவரும் ஒருவர்.
மலேசிய வரலாற்றில் தடம் பதித்துச் சென்ற மிக முக்கியமான பிரித்தானியர்களில் ஒருவராக பிராங்க் சுவெட்டன்காம் அறியப் படுகிறார். மலேசியா மற்றும் சிங்கப்பூரில் உள்ள பல இடங்களுக்கும்; மற்றும் பல சாலைகளுக்கும் இவரின் பெயர் சூட்டப்பட்டு உள்ளது.
பொது
இவரின் சேவைகளுக்காக சிலாங்கூர் மாநிலத்தில் சுவெட்டன்காம் துறைமுகம் (ஆங்கிலம்: Port Swettenham; மலாய் மொழி: Pelabuhan Swettenham) எனும் பெயரில் ஒரு துறைமுகத்திற்கும் பெயர் வைக்கப் பட்டது. இப்போது அதன் பெயர் கிள்ளான் துறைமுகம்; (மலாய்: Pelabuhan Klang; ஆங்கிலம்: Port Klang). 1972-ஆம் ஆண்டில் பெயர் மாற்றம் அடைந்தது.
தனிப்பட்ட வாழ்க்கை
ஸ்காட்லாந்தில் உள்ள டாலர் அகாடமி (Dollar Academy) மற்றும் யார்க் செயின்ட் பீட்டர்ஸ் பள்ளியில் (St Peter's School, York) கல்வி பயின்றார். இவருடைய மண வாழ்க்கை சிறப்பாக அமையவில்லை. தொடக்கத்தில் இருந்தே பிரச்சினைகள்; அவரின் திருமண வாழ்க்கை 1938-ஆம் ஆண்டு வரை நீடித்தது. பின்னர் விவாகரத்து பெற்றார்.
அரசியல் வாழ்க்கை (1871 - 1901)
1871-ஆம் ஆண்டில், முதன்முதலில் நீரிணை குடியேற்றப் பகுதியின் பொதுச் சேவைத் துறையில் (Straits Settlements Civil Service) ஓர் இளநிலை அதிகாரியாகச் சிங்கப்பூருக்கு அனுப்பப்பட்டார்.
பங்கோர் உடன்படிக்கை (1874)
பிரித்தானிய மலாயாவில் பிரித்தானிய நிர்வாகத்தின் கட்டமைப்பை வடிவமைப்பதில் செல்வாக்கு மிக்கவராக இருந்தார். அங்கு அவர் மலாய் மொழியைக் கற்றுக் கொண்டார்.
1870-களில், தீபகற்ப மலாய் மாநிலங்களில் பிரித்தானிய தலையீடுகளில் சுற்றி இருந்த நிகழ்வுகளில், இவர் ஒரு பிரித்தானிய - மலாய் இடைத் தரகராக (British-Malay Intermediary) பங்கு வகித்தார்.
1874-ஆம் ஆண்டு பங்கோர் உடன்படிக்கை 1874 (Pangkor Treaty of 1874) கையெழுத்தானது. அதைத் தொடர்ந்து அமைக்கப்பட்ட லாருட் அமைதி ஆணையத்தில் (Commission for the Pacification of Larut) இவர் ஓர் உறுப்பினராக இருந்தார்.
ஈயச் சுரங்கத் தொழில் மீட்சி (1875)
லாருட் போர்களின் (Larut Wars) போது (1862-73) சிறைபிடிக்கப்பட்ட உள்ளூர்ப் பெண்கள் பலரை விடுவிப்பதில் லாருட் அமைதி ஆணையம் வெற்றி பெற்றது. வர்த்தகத் தடைகளை அகற்றி ஈயச் சுரங்கத் தொழிலை மீண்டும் தொடங்கச் செய்தது.
சிலாங்கூர் ஆளுநர் பதவி (1882)
1882-இல், இவர் தீபகற்ப மலேசிய மாநிலமான சிலாங்கூருக்கு பிரித்தானிய ஆளுநராக (Resident) நியமிக்கப்பட்டார். பதவியில் இருந்த காலத்தில், காபி மற்றும் புகையிலை தோட்டங்களின் வளர்ச்சியை ஊக்குவித்தார்; அதே வேளையில் ஈயச் சுரங்கத் தொழில் வருமானத்தையும் அதிகரிக்க உதவினார்.
அந்தக் கட்டத்தில் சிலாங்கூரின் தலைநகரமாக இருந்த கோலாலம்பூரில் இருந்து கிள்ளான் துறைமுகத்திற்கு தொடருந்து பாதை அமைவதற்கு முன்னோடியாக விளங்கினார். இந்தத் துறைமுகம் பின்னர் காலத்தில், அவரின் நினைவாகச் சுவெட்டன்காம் துறைமுகம் (Port Swettenham) என்று பெயரிடப்பட்டது.
மலாயா கூட்டமைப்பு மாநிலங்கள் (1895)
அப்போது அவர் பேராக் மாநிலத்தின் பிரித்தானிய ஆளுநராக இருந்தார். அதன் பின்னர் அவர் பிரித்தானிய மலாயாவின் தலைமை ஆளுநராக (Resident-General) பதவி உயர்த்தப் பட்டார். 1897-இல் அவருக்கு விக்டோரியா மகாராணியாரால் (Queen Victoria) சர் விருது வழங்கப்பட்டது.
சயாம் இராச்சியத்தின் செல்வாக்கு (1901)
1901 அக்டோபர் மாதம், அவர் ஓய்வு பெறுவதற்கு மூன்று ஆண்டுகளுக்கு முன்பு, அவர் நீரிணை குடியேற்ற மாநிலங்களுக்கான தலைமை ஆளுநராகவும் (Governor); தலைமைத் தளபதியாகவும் (Commander-in-Chief of the Straits Settlements) நியமிக்கப்பட்டார்.
தீபகற்ப மலாயாவின் வடக்கு மாநிலங்களான கிளாந்தான் மற்றும் திராங்கானு மாநிலங்களின் மீது சயாம் இராச்சியத்தின் செல்வாக்கு பற்றி சுவெட்டன்காம் நீண்ட காலமாக விமர்சித்து வந்தார்.
சயாம் பேச்சு வார்த்தைகள்
அந்த இரு மாநிலங்களும் ஒவ்வொரு மூன்று ஆண்டுகளுக்கும் ஒரு முறை ஒரு தங்கப் பூங்கொத்தை (Bunga Emas) சயாம் அரசருக்கு அனுப்பி வந்தன. அதன் மூலம் அந்த இரு மாநிலங்களும் சயாமின் ஆதிக்கத்தைப் பாரம்பரியமாக அங்கீகரித்து வந்தன.
தாய்லாந்து பட்டாணி மாநிலம் (1904)
அந்த மாநிலங்களில் பிரித்தானிய ஆலோசகர்களை நியமிக்க சயாம் தயக்கத்துடன் ஒப்புக் கொண்டது. அத்துடன் ஒரு நிபந்தனையையும் விதித்தது. அதாவது அத்தகைய ஆலோசகர்களைச் சயாமிய அரசுதான் நியமிக்கும்; மற்றபடி இங்கிலாந்து வெளியுறவு அமைச்சின் (Foreign Office) தலையீடு இருக்கக் கூடாது எனும் நிபந்தனை.
இருப்பினும் பின்னர் காலத்தில் அந்த இரு மாநிலங்களும் பிரித்தானிய ஆலோசகர்களை (ஆளுநர்கள்) ஏற்றுக் கொண்டன. இதைத் தொடர்ந்து கெடா மாநிலமும் பிரித்தானிய ஆளுநரை ஏற்றுக் கொண்டது.
இறுதி இலக்கு
சுவெட்டன்காமிற்கு ஓர் இறுதி இலக்கு இருந்தது. தாய்லாந்து; பட்டாணி மாநிலத்தின் தெற்குப் பகுதியைப் பிரித்தானியாவின் கட்டுப்பாட்டின் கீழ் கொண்டு வர வேண்டும் என்பதுதான் சுவெட்டன்காமின் அந்த இறுதி இலக்கு.
இருப்பினும் அவரின் அந்த இலக்கு இறுதி வரையில் வெற்றி பெறவில்லை. அவருக்கு அது ஒரு பெரிய ஏமாற்றமாக அமைந்தது.
மேலும் காண்க
பகுப்பு:மலேசிய வரலாறு பகுப்பு:மலேசிய அரசியல் வரலாறு‎
இருபென்சோதயாசெபின்கள்
இருபென்சோதயாசெபின்கள் (Dibenzothiazepines) என்பவை இரண்டு பென்சீன் வளையங்கள் கொண்ட தயாசெபின் வழிப்பெறுதிகளாகும். கியுட்டியாபின், தியாநெப்டின், மெட்டியாபின் உள்ளிட்ட உளவியல்சார் மருந்துகள் இவற்றிற்கான சில எடுத்துக்காட்டுகளாகும். ஓர் அமில வினையூக்கியின் முன்னிலையில் 2-அமினோ-2'-கார்பாக்சி-இருபீனைல்சல்பைடு சேர்மத்தை நீரிழப்பு-ஒடுக்க வினைக்கு உட்படுத்தி இருபென்சோதயாசெபின்கள் தயாரிக்கப்படுகின்றன. டைபென்சோதயாசெபின்கள் என்றும் அழைக்கப்படும் இம்மருந்துகள் பற்றிய தற்போதைய ஆய்வுகள் மருந்தியல் மற்றும்  இவை குறித்த தரவுகள் மேம்பாட்டில் கவனம் செலுத்துகின்றன.
மேற்கோள்கள்
பகுப்பு:பல்லின வளையச் சேர்மங்கள்
நெக்லஸ் சாலை
நெக்லஸ் சாலை (Necklace Road) என்பது இந்திய மாநிலமான தெலங்காணாவின் ஐதராபாத்து நகரில் அமைந்துள்ள ஒரு பெரிய சாலையாகும். இது உசேன் சாகர் ஏரியை ஒட்டியுள்ளது, இது என்.டி.ஆர். தோட்டங்களை சஞ்சீவையா பூங்காவுடன் இணைக்கிறது. மும்பையின் மரைன் டிரைவில் முதன்முதலாக பிரபலமான நெக்லஸ் சாலையின் பெயரிடப்பட்டது. சஞ்சீவையா பூங்காவிலிருந்து சாலை உசேன் சாகர் சாலையுடன் இணைகிறது. இது என்.டி.ஆர் தோட்டங்களுடன் ஒரு வட்டத்தை நிறைவு செய்கிறது. இந்த நீளமான சாலையானது, உசேன் சாகர் சாலையுடன் சேர்ந்து, வானத்திலிருந்து பார்க்கும்போது ஒரு நெக்லஸ் வடிவத்தில் தோன்றுவதால் இச்சாலைக்கு இப்பெயர் வந்தது.
அமைப்பு
உசேன் சாகர் ஏரியின் மேற்குப் பகுதியில் 3.6 கி.மீ நீளமுள்ள நெக்லஸ் சாலை 1996இல் புத்த பூர்ணிமா திட்ட ஆணையத்தின் ஒரு பகுதியாக கட்டப்பட்டது. இது உசேன் சாகரைப் பாதுகாக்கவும் அழகுபடுத்தவும் அமைக்கப்பட்டது.
வசதிகள்
இந்த சாலை உணவகங்களையும், பொழுதுபோக்கு வசதிகளையும், ஐதராபாத்து நகரத்தின் நல்ல காட்சிகளையும் கொண்டுள்ளாது. இந்த சாலையில் அமைந்துள்ள ஒரு பொழுதுபோக்கு பகுதியான 'பீப்பிள்ஸ் பிளாசா' கண்காட்சிகள், இசை நிகழ்ச்சிகள், விளையாட்டு போன்றவற்றுடன் ஆண்டு முழுவதும் பரபரப்பாக உள்ளது. "ஈட் ஸ்ட்ரீட்" மற்றும் "வாட்டர் பிரண்ட்" என்பது நன்கு அறியப்பட்ட உணவகங்களாகும், பிந்தையது அதிக பஃபேக்கள் மற்றும் பலவகையான உணவு வகைகளை வழங்குகிறது. அதேசமயம் முந்தையது துரித உணவுகளையும் உடன் வழங்குகிறது. இரண்டும் நகரத்துடன் சேர்ந்து ஏரியின் காட்சியை வழங்குகிறது.
இந்த சாலை அருகிலுள்ள ஜோகி கரடி பூங்கா, சஞ்சீவையா பூங்கா மற்றும் ஜலவிஹார் போன்ற பூங்காக்களுடன் இணைகிறது. இந்த இரண்டு பூங்காக்களும் திறந்தவெளி மற்றும் அமைதியான சூழலை வழங்குகிறது. அதிகாலை நடைபயிற்சிகள், மராத்தான் நிகழ்வுகள் மற்றும் மாலை நேர பொழுதுபோக்கு போன்றவற்றுக்காக பொது மக்கள் அடிக்கடி வருகின்றனர். நெக்லஸ் சாலை எம்.எம்.டி.எஸ் நிலையம் நகரின் அனைத்து முக்கிய பகுதிகளையும் இணைக்கும் மிக விரைவுப் போக்குவரத்து வசதி ஆகும்.
வெளி இணைப்புகள்
பகுப்பு:தெலங்காணா வரலாறு பகுப்பு:ஐதராபாத்து பகுப்பு:தெலுங்கானா மாநில சுற்றுலாத் தளங்கள்
தென்னம்பட்டு விருந்தீஸ்வரர் கோயில்
தென்னம்பட்டு விருந்தீஸ்வரர் கோயில் தமிழ்நாட்டில் திருவண்ணாமலை மாவட்டம், தென்னம்பட்டு என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விருந்தீஸ்வரர், விசாலாட்சி சன்னதிகளும், விநாயகர், முருகர், அய்யப்பன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை சோமவாரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜலவிஹார்
ஜலவிஹார் (Jalavihar) என்பது இந்திய மாநிலமான தெலங்காணாவின் ஐதராபாத்து நகரில் 12.5 ஏக்கர்கள் பரப்பளவில் அமைந்துள்ள ஒரு நீர் விளையாட்டுப் பூங்காவாகும். சஞ்சீவையா பூங்காவுக்கு அருகிலும், உசேன் சாகர் ஏரியிலும் அமைந்துள்ள இந்தப் பூங்கா 20 மே 2007 அன்று திறக்கப்பட்டது.
பின்னணி
வெளிநாடு வாழ் இந்தியரான ஆர்.ஜே ராவ் என்பவருடன் தனிநபர்கள் குழு, உள்ளூர் சுற்றுலாத் துறையுடன் பொது-தனியார் கூட்டாண்மை மூலம் ₹220 மில்லியன் (அமெரிக்க டாலர் $3.1 மில்லியன்) நிதி திரட்டப்பட்டு இந்தப் பூங்கா அமைக்கப்பட்டது. இந்தத் திட்டத்திற்காக உசேன் சாகர் ஏரியைக் கடந்து நெக்லஸ் சாலையில் 12.5 ஏக்கர் (5.1 ஹெக்டேர்) நிலத்தை துறை அனுமதித்தது.
2000ஆம் ஆண்டில் ஆந்திராவின் முதல்வராக இருந்த நா. சந்திரபாபு நாயுடு தலைமையிலான ஆந்திர அரசின் உள்ளூர் நிர்வாக மன்றத்தால் இந்த நிலம் ஒதுக்கப்பட்டிருந்தாலும், நிலம் ஆக்கிரமிப்பு மற்றும் உரிமையில் ஏற்பட்ட சிக்கல்கள் காரணமாக பணிகள் நிறுத்தப்பட்டன. இது தவிர, திட்டங்களை ஒதுக்கீடு செய்யும் முறை குறித்து உள்ளூர் அரசாங்கத்தால் விசாரணை தொடங்கப்பட்டது. உள்ளூர் மாசு கட்டுப்பாட்டு வாரியம் மற்றும் பிராந்திய உயர்நீதிமன்றத்தின் அனுமதியின் அடிப்படையில் இந்திய உச்ச நீதிமன்றம் 2006ன் நடுப்பகுதியில் இந்த திட்டத்திற்கு ஒப்புதல் அளித்தது. இது போன்ற பொது-தனியார் கூட்டு மாதிரியின் இலாபத்தன்மை காரணமாக, உள்ளூர் அரசாங்கம் 2010 ஆம் ஆண்டில் இந்த போக்கைத் தொடர முன்மொழிந்தது.
வசதிகள்
18000 சதுர அடிகள் கொண்ட நாட்டில் மிகப் பெரிய இந்தப் பூங்கா ஒரே நேரத்தில் சுமார் 1,000 பேருக்கு இடமளிக்க முடியும். கட்டப்பட்ட பகுதி பூங்காவின் மொத்த பரப்பளவில் 10% மட்டுமே கொண்டது. உசேன் சாகர் ஏரியைச் சுற்றி குப்பைகளைத் தடுக்க பூங்கா முழுவதும் சரியான வேலி அமைக்கப்பட்டது. இந்தப் பூங்கா பொழுதுபோக்கு மற்றும் விருந்து என இரண்டு முக்கியப் பகுதிகளைக் கொண்டுள்ளது. பொழுதுபோக்குப் பகுதியில் நீர் விளையாட்டு, அலை குளம், மலை சறுக்கு, வன ஆற்றுச் சவாரி, சிறு தொடர்வண்டி, உணவகங்கள் போன்றவை உள்ளன. விருந்துப் பகுதியில் சுமார் 2,000 பேர் தங்கக்கூடிய திறந்த புல்வெளிகள் உள்ளன.
வெளி இணைப்புகள்
பகுப்பு:Coordinates on Wikidata பகுப்பு:பொழுதுபோக்குப் பூங்காக்கள் பகுப்பு:தெலங்காணா பகுப்பு:ஐதராபாத்து
நவமால்மருதூர் மருந்தீஸ்வரர் கோயில்
நவமால்மருதூர் மருந்தீஸ்வரர் கோயில் தமிழ்நாட்டில் விழுப்புரம் மாவட்டம், நவமால்மருதூர் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் மருந்தீஸ்வரர், மருதாம்பிகை சன்னதிகளும், விநாயகர், முருகன், தட்சிணாமூர்த்தி உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஓலப்பாளையம் ராமசாமி கவுண்டர்
ராமசாமி கவுண்டர் கொங்குநாட்டைச் சேர்ந்த இந்திய விடுதலைப் போராட்ட வீரர் ஆவார்.
ராமசாமி கவுண்டர் 1916 ஆம் ஆண்டு தமிழ்நாட்டின் கரூர் மாவட்டத்தில் உள்ள ஓலப்பாளையம் கிராமத்தில் பிறந்தார். இந்திய தேசிய ராணுவத்தில் சேர்ந்தார். அவர் பர்மாவில் ஆங்கிலேயர்களுக்கு எதிராகப் போராடினார், அதற்காக அவர் கைது செய்யப்பட்டு ரங்கூனில் ஆறு மாதங்கள் சிறையில் அடைக்கப்பட்டார்.
மேற்கோள்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பெரமண்டூர் புவனேஸ்வரர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் புவனேஸ்வரர், திரிபுரசுந்தரி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.
சி. தாதுலிங்க முதலியார்
தனிப்பட்ட வாழ்க்கை
முதலியார் 1921ஆம் ஆண்டில் சென்னை அரசு அருங்காட்சியகத்தின் கே.ரங்காச்சாரியுடன் சேர்ந்து சில தென்னிந்தியப் புற்கள் குறித்த ஒரு கையேட்டை எழுதினார். இது தாவரவியலாளரிடம் பாராட்டைப் பெற்றது. இவர் லின்னியன் சொசைட்டியின் சகாவாகத் தேர்ந்தெடுக்கப்பட்டார். இவருக்கு "ராவ்பகதூர்" பட்டம் வழங்கப்பட்டது.
பெரமண்டூர் புவனேஸ்வரர் கோயில்
மேற்கோள்கள்
பகுப்பு:விழுப்புரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சி. தாதுலிங்க முதலியார்
அரசியல்
1942இல் சென்னை மாநகரத் தந்தையாக வி. சக்கரை செட்டியாரை தொடர்ந்து பொறுப்பேற்றார். இவர் 1943 வரை மாநகரத் தந்தையாகப் பணியாற்றினார். இவருக்குப் பிறகு சையத் நியாமத்துல்லா இப்பதவிக்கு நியமிக்கப்பட்டார்.
இறப்பு
முதலியார் 1954இல் தனது எழுபத்தைந்து வயதில் காலமானார்.
போரேட்டு கண்ணாடி
போரேட்டு கண்ணாடிகள் (Borate glasses) சிலிக்கேட்டு கண்ணாடிகளை விட அதிக அளவு வன்கார அயனிச் செயல்பாட்டைக் கொண்டுள்ளன. போரேட்டு கண்ணாடிகள் அவற்றின் ஒளியியல் பண்புகளிலும் பெரிய வேறுபாடுகளைக் கொண்டுள்ளன.
மின்காப்பு மற்றும் கட்டமைப்புக்கு உதவும் கண்ணாடி இழைகள் உற்பத்தி செய்வதற்குமான போரான் கலந்த கண்ணாடி இழைகள் உருவாக்குவதுதான் உலகில் போரான் சேர்மங்களின் மிகப் பெரிய பயன்பாடாகும். மொத்த உலகளாவிய பயன்பாட்டில் பாதி என இப்பயன்பாடு கணக்கிடப்பட்டுள்ளது. இவ்வகைப் பயன்பாடுகளில் போராக்சு அல்லது போரான் ஆக்சைடாக போரான் காணப்படுகிறது. போரோ சிலிக்கேட்டாக கண்ணாடியின் கட்டமைப்பு வலிமையை சேர்க்கிறது. அல்லது தூய சிலிக்காவின் உருகும் வெப்பநிலையைக் குறைக்க உதவும் ஓர் இளக்கியாக போரான் சேர்க்கப்படுகிறது. இவ்வுருவாக்கத்தில் அதிக வெப்பநிலை பராமரிக்கப்படுவதால்  இழைகளாக வெளியேறுவதும், தூய்மையான நிலையில் வேலை செய்வதும் கடினமாகும். .
மேற்கோள்கள்
பகுப்பு:கண்ணாடிகள்
வேலாயுதம்பாளையம் குமரப்ப கவுண்டர்
குமரப்ப கவுண்டர் கொங்குநாட்டைச் சேர்ந்த இந்திய விடுதலைப் போராட்ட வீரர் ஆவார்.
குமரப்ப கவுண்டர் 1908 இல் கரூர் மாவட்டம் வேலாயும்தபாளையத்தில் கருப்பண்ண கவுண்டருக்கு மகனாகப் பிறந்தார். 1942ல் வெள்ளையனே வெளியேறு இயக்கத்தில் பங்கேற்று, குளித்தலை மற்றும் வேலூரில் கைது செய்யப்பட்டு 3 மாதங்கள் சிறைத்தண்டனை பெற்றார். வேலூர் சிறையில் இருந்தபோது, முன்னாள் கல்வி அமைச்சர் டி.எஸ். அவினாசிலிங்கமும் மிக நெருங்கிய நண்பர்களாகவும் ஆனார்கள். பின்னர் 1954-1956ல் வேலாயுதபாளையத்தில் உள்ள புஞ்சை புகலூர் கிராமத்தில் அரசுப் பள்ளியைக் கட்டினார். அவர் மாநில அரசிடமிருந்து சுதந்திரப் போராட்ட வீரர் ஓய்வூதியத்தைப் பெற்றார், 14 ஏப்ரல் 1981 முதல் ஓய்வூதிய ஆணை எண் 9761 ஐப் பெற்றார். அவர் டிசம்பர் 14, 1999 அன்று காலமானார்.
மேற்கோள்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
முரண் ஆக்சிசன்
முரண் ஆக்சிசன் (Anomalous oxygen) என்பது புவியின் வெளிப்புறத்திற்கு 500 கிலோமீட்டர் மேலே குறிப்பாக துருவங்களுக்கு அருகே அத்துருவங்களின் கோடைகாலத்தில் இருப்பதாக நம்பப்படும் ஆக்சிசன் அணுவாகும். வெப்ப அணு என்றும் ஒற்றை அயனியாக்க ஆக்சிசன் என்றும் இவ்வணு கருதப்படுகிறது. முக்கியமாக இப்பகுதிகளிலுள்ள ஐதரசன் மற்றும் ஈலியம் புறவெளிமண்டலத்தில்  அதிகரிக்கும் இந்த கூடுதல் அணுக்கூறை  கோடைகாலத்தில் துருவங்களுக்கு அருகில் செல்லும் செயற்கைக்கோள்களை  எதிர்பாராத விதமாக அதிகமாக இழுக்கும் சக்தியைக் கொண்டு  விளக்க முடியும். புவியின் வளிமண்டலத்தைப் பற்றிய அனுபவவிதிகளால் உருவாக்கப்பட்ட உலகாய வளிமண்டல மாதிரிகளில் முரண் ஆக்சிசனின் அடர்த்தியும் சேர்த்துக் கொள்ளப்பட்டுள்ளது.
மேற்கோள்கள்
பகுப்பு:ஆக்சிசன்
தோம்காச்
தோம்காச் (Domkach) என்பது பீகார் மற்றும் சார்க்கண்ட் மாநிலங்களில் ஆடப்படும் ஒரு வகையான நாட்டுப்புற நடனமாகும். பீகாரிலுள்ள மிதிலா மற்றும் போச்பூர் மண்டலங்களில் தோம்காச் நடனம் ஆடப்படுகிறது. சார்க்கண்டில் நாக்புரி மொழி பேசும் மக்கள் இந்த நாட்டுப்புற நடனத்தை ஆடுகின்றனர். திருமணங்களின்போது மணமகன் மற்றும் மணமகனின் குடும்பத்தைச் சேர்ந்த பெண்கள் மற்றும் ஆண்கள் இந்த நடனத்தை நிகழ்த்துகிறார்கள். அனைத்து முக்கிய திருமண விழாக்களிலும் இந்த நடனம் நடக்கிறது. ஒருவருக்கொருவர் கைகளைப் பிடித்துக் கொண்டு இந்த குறிப்பிட்ட நடனத்தை நிகழ்த்த அவர்கள் ஒரு அரை வட்டத்தை உருவாக்குகிறார்கள். பாடப்படும் பாடலின் வரிகள் நையாண்டி மற்றும் மகிழ்ச்சி நிறைந்தவையாக பாடப்படும். நாக்புரி தோம்காச் நடனம் எகாரியா தோம்காச், தோக்ரி தோம்காச் மற்றும் யும்தா தோம்காச் என மேலும் பிரிக்கப்படுகிறது. உத்தரபிரதேசத்தில் இந்நடனத்தையே ஒரு வகையான பண்டிகையாகவும் கொண்டாடுகிறார்கள்.
மேற்கோள்கள்
பகுப்பு:நாட்டுப்புறக் கலைகள் பகுப்பு:இந்திய நாட்டுப்புற நடனங்கள் பகுப்பு:பீகார்
மேல்தணியாலம்பட்டு மீனாட்சிசுந்தரேஸ்வரர் கோயில்
மேல்தணியாலம்பட்டு மீனாட்சிசுந்தரேஸ்வரர் கோயில் தமிழ்நாட்டில் கள்ளக்குறிச்சி மாவட்டம், மேல்தணியாலம்பட்டு என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செஞ்சி நகர் அருணாசலேஸ்வரர் கோயில்
செஞ்சி நகர் அருணாசலேஸ்வரர் கோயில் தமிழ்நாட்டில் விழுப்புரம் மாவட்டம், செஞ்சி நகர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அருணாசலேஸ்வரர், பாலகுஜாம்பிகை சன்னதிகளும், விநாயகர், நவகிரகம், முருகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.
இன் டைம்
இன் டைம் என்பது 2011 இல் வெளிவந்த அமெரிக்க அறிவியல் சார்ந்த புனைவுத் திரைப்படம் ஆகும். ஆண்ட்ரூ நிக்கோல். அமண்டா செஃப்ரிட் மற்றும் ஜஸ்டின் டிம்பர்லேக் ஆகியோர் இத்திரைப்படத்தை தயாரித்தனர்.
இத்திரைப்படத்தில் பணத்திற்கு பதிலாக நேரத்தினை பயன்படுத்தினால் எப்படி இருக்கும் என கற்பனை செய்திருந்தார்கள். அந்த உலகத்தில் வாழுகின்ற அனைத்து மனிதர்களின் கைகளில் அவர்களின் வாழ்நாள் கடிகாரம் டிஜிட்டல் முறையில் ஓடும். வேலை செய்து வாழ்நாளினை சம்பளமாக பெற்றுக் கொள்கிறார்கள். கடிகாரத்தின் நேரத்தை பகிர்ந்து கொள்ளவும் இயலும்.
கதை உலகம்
2169 ஆம் ஆண்டு, மக்கள் அனைவரின் முன்கைகளிலும் நேரம் டிஜிட்டல் முறையில் குறிக்கப்பட்டுள்ளது. ஒரு கைகடிகாரத்தில் உள்ளது போல அந்த நேரம் குறைந்து கொண்டே வருகிறது. ஒருவரின் நேரம் பூஜ்ஜியத்தினைத் தொட்டால் அவர் இறந்து விடுகிறார். மக்கள் பணத்திற்கு பதிலாக தங்களின் நேரத்தினை பயன்படுத்துகிறார்கள். டைம் கேப்சூல்கள் என்ற கருவி மூலம் நேரத்தினை கையாளுகிறார்கள். அதில் மக்களகன் நேரத்தினை எடுத்து சேமித்துக் கொள்ளவும், சேமித்த நேரத்தினை பெற்றுக்கொள்ளவும் இயலுகிறது. அக்கருவிகள் வங்கிகளில் பாதுகாப்பாக வைக்கப்படுகிறது. மக்கள் தங்களுக்குள் நேரத்தினை நேரடியாக கைகளை இணைப்பதன் மூலம் மாற்றிக் கொள்கிறார்கள்.
பேருந்து, மகிழுந்து போன்ற வாகனங்களில் பயணிக்க நேரத்தினை செலவு செய்ய வேண்டியுள்ளது. வேண்டிய உணவுகள், மதுபானங்கள், உடைகள் வாங்கவும் என பணத்திற்கு பதிலாக நேரத்தினை செலவு செய்கிறார்கள். வேலைக்கு சென்று உழைத்து ஊதியமாக நேரத்தினைப் பெருகிறார்கள். இந்த உலகில் நேரத்தினைக் கொண்டு இடங்களைப் பிரித்திருக்கிறார்கள். அதிகபட்ச வாழ்நாளைக் கொண்டவர்கள் பகுதி மிகவும் ஆடம்பரமாகவும், அதற்கு எதிர்மாறாக ஏழைகள் பகுதியும் உள்ளது. இங்கு 24 மணிநேரம் வாழ்நாள் கொண்டவர்கள் கூட உள்ளார்கள். அவர்கள் தினம் உழைத்து ஊதியம் பெற்று வாழ்கிறார்கள். காவலர்களைப் போல இந்த நேரத்தினை வைத்து காவல்காக்கும் 'டைம் கீப்பர்ஸ்' என்போர் உள்ளார்கள்.
கதை
வில் சாலஸ் (நாயகன்) என்பவர் தொழிலாளியாக டேடன் ஆலையில் பணி செய்கிறார். ஒரு மது விடுதியில் ஹென்றி ஹாமில்டன் என்பரின் நேரத்தினை கொள்ளயடிக்க ஒரு கும்பல் வருகிறது. அதன் தலைவனான ஃபோர்டிஸிடமிருந்து வில் ஹென்றியை காப்பாற்றி தன்னோட இரவு தங்க வைக்கிறார். ஹென்றியிடம் 116 வருடங்கள் வாழ்நாள் உள்ளது. விடியற்காலையில் தன்னை காப்பிற்றிய வில்லிற்கு அந்த நேரத்தினை ஏற்றிவிட்டு மிக சொற்பமான நேரத்தோடு அருகிலுள்ள பாலத்திற்கு சென்று ஏறி நிற்கிறார். வில் எழுந்து தன்னுடைய கைகளில் அதிக நேரம் இருப்பதை உணர்ந்து ஹென்றியை தேடுகிறார். ஆனால் அதற்குள் ஹென்றி இறந்து விடுகிறார்.
வில் போரல் எனும் தன் நண்பனை சந்தித்து அவனுக்கு 10 வருடங்களைத் தருகிறார். போரல் அந்த பணத்தை வைத்து குடிபழக்கத்திற்கு அடிமை ஆகிறான். வில் தன்னுடைய அம்மாவைக் காண பேருந்து நிலையத்தில் காத்திருகக்கிறார். வில்லின் அம்மாவிற்கு மிகக் குறைவான நேரமே உள்ளது. அதனால் பேருந்தில் ஏறிச் செல்ல முற்படுகிறார். ஆனால் பேருந்தின் கட்டணம் உயர்ந்துவிட்டதால் வில்லை காண ஓடி வருகிறார். வில்லும் அம்மா வரவிருந்த பேருந்து அவர் இல்லாமல் வந்திருப்பதை கண்டு நிலமையை புரிந்து அம்மாவை நோக்கி ஓடுகிறார். ஒரு கட்டத்தில் வில்லின் அம்மா வில்லை சந்திக்கும் தருணத்தில் நேரமின்றி இறந்து போகிறார்.
வில் தன்னுடைய எல்லையை விட்டு பணக்காரர்கள் வசிக்கும் பகுதிக்கு பயணப்படுகிறார். அங்கிருக்கும் கேசினோ எனும் சூதாட்ட இடத்தில் பிலிப் வெயிஸ் மற்றும் அவரது மகள் சில்வியா ஆகியோரை சந்திக்கிறார். சில்வியாவுக்கும், வில்லிற்கும் காதல் மலர்கிறது. வில் கேசினோவில் சம்பாதித்த நேரத்தை டைம்கீப்பர்ஸ் எடுத்துக்கொண்டு கணிசமான அளவு நேரத்தை மட்டும் வில்லிற்கு தருகிறார்கள். வில்லை அங்கிருந்து அவனுடைய இடத்திற்கு செல்ல வழியுருத்துகிறார்கள். வில் சில்வியாவை கைதியாக வைத்து தப்பிக்கிறார். சில்வியாவின் நேரத்தை தனக்கு பகிர்ந்து தர கோருகிறார். ஆனால் சில்வியா மறுத்துவிடுகிறாள். டைம் கீப்பர்ஸ் துரத்தும் போது சில்வியா, வில் வந்த வாகனம் விபத்துக்குள்ளாகிறது. சிலர் சில்வியாவின் நேரத்தையும் திருடிக் கொள்கிறார்கள். இப்போது சில்வியாவும், வில்லும் மிகக்குறைந்த நேரத்தோடு இருக்கிறார்கள்.